CELEX: 62015TN0347
Language: el
Date: 2015-06-18 00:00:00
Title: Υπόθεση T-347/15: Προσφυγή της 18ης Ιουνίου 2015 — Uganda Commercial Impex κατά Συμβουλίου

20150731037616952015/C 270/503472015TC27020150817EL01ELINFO_JUDICIAL20150618404121Υπόθεση T-347/15: Προσφυγή της 18ης Ιουνίου 2015 — Uganda Commercial Impex κατά Συμβουλίου
 ---documentbreak--- C2702015EL4010120150618EL0050401412Προσφυγή της 18ης Ιουνίου 2015 — Uganda Commercial Impex κατά Συμβουλίου
   (Υπόθεση T-347/15)2015/C 270/50Γλώσσα διαδικασίας: η αγγλική
      Διάδικοι
   
   
      Προσφεύγουσα: Uganda Commercial Impex (UCI) Ltd (Kampala, Ουγκάντα) (εκπρόσωποι: A. Meskarian, S. Zaiwalla, P. Reddy, K. Mittal, Solicitors, και R. Blakeley, Barrister)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
            —
         
         
            να ακυρώσει την απόφαση (ΚΕΠΠΑ) 2015/620 (
                  1
               ) του Συμβουλίου και τον εκτελεστικό κανονισμό (ΕΕ) 2015/614 (
                  2
               ) του Συμβουλίου, καθόσον οι πράξεις αυτές έχουν εφαρμογή στην UCI (και συνακόλουθα να ακυρώσει την καταχώριση της UCI στο σημείο β.9 του παραρτήματος της απόφασης αυτής και του κανονισμού αυτού),
         
      
            —
         
         
            να αποφανθεί, εφόσον είναι αναγκαίο, ότι το άρθρο 9, παράγραφος 1, του κανονισμού (ΕΚ) 1183/2005 του Συμβουλίου, της 18ης Ιουλίου 2005 (όπως έχει τροποποιηθεί), δεν έχει εφαρμογή στην UCI και
         
      
            —
         
         
            να καταδικάσει το Συμβούλιο στα δικαστικά έξοδα της UCI.
         
      
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους ακύρωσης.
   
            1.
         
         
            Πρώτος λόγος: το Συμβούλιο δεν προέβη, όπως όφειλε, σε αυτοτελή ή σε κατάλληλη αυτοτελή εκτίμηση ενόψει της καταχώρισης της UCI στον κατάλογο.
         
      
            2.
         
         
            Δεύτερος λόγος: εν πάση περιπτώσει, το Συμβούλιο υπέπεσε σε πρόδηλο σφάλμα εκτίμησης και/ή η καταχώριση της UCI είναι παράνομη, διότι στην περίπτωσή της δεν πληρούνται τα κριτήρια καταχώρισης.
         
      
            3.
         
         
            Τρίτος λόγος: έχουν προσβληθεί τα δικονομικά δικαιώματα της UCI, και ειδικότερα τα δικαιώματα άμυνας της εταιρίας αυτής και το δικαίωμά της για αποτελεσματική έννομη προστασία και το Συμβούλιο δεν παρέθεσε συναφώς επαρκή αιτιολογία.
         
      
            4.
         
         
            Τέταρτος λόγος: η καταχώριση της UCI στον κατάλογο προσβάλλει, εν πάση περιπτώσει, τα θεμελιώδη δικαιώματα της εταιρίας αυτής και την αρχή της αναλογικότητας.
         
      (
         1
      )	Απόφαση (ΚΕΠΠΑ) 2015/620 του Συμβουλίου, της 20ής Απριλίου 2015, περί τροποποιήσεως της απόφασης 2010/788/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό (ΕΕ L 102, της 21.4.2015, σ. 43).
   (
         2
      )	Εκτελεστικός κανονισμός (ΕΕ) 2015/614 του Συμβουλίου, της 20ής Απριλίου 2015, για την εφαρμογή του άρθρου 9, παράγραφος 4, του κανονισμού (ΕΚ) 1183/2005 για την επιβολή συγκεκριμένων περιοριστικών μέτρων κατά των προσώπων που παραβιάζουν το εμπάργκο όπλων έναντι της Λαϊκής Δημοκρατίας του Κονγκό (ΕΕ L 102, της 21.4.2015, σ. 10).